बे खौरांगिरि मेलआव राजिब मुसाहारीआ खौरांगिरिफोरनो फोरमायो दि- थांनाय माखासे दाननिफ्राय 3 नं श्रीरामपुर बियाबनि उदां बिजाथि हाफिजुर इसलामआ गावनि बिसायख’थि फोसावदिं मेलआव राइजो राजाफोरनि सिगाङाव गोरोन्थि बाथ्रा फोसावगासिनो होनना। उदां बिजाथि बिथां हाफिजुर इसलामआ गावखौ भट होनाय माने इउपिपिएलनो भट होनाय होनना फोसावनायनि सायाव खेंफोरथि होनानै राजिब मुसाहारीआ बुङो दि बे नंखाय राव मानोना हाफिजुर इसलामआ इउपिपिएल दोलोजों जेबो सोमोन्दो गैया। श्रीरामपुर बियाबआव इउपिपिएलनि बिजाथि महरै नुर महम्मद चेख बिथांखौ होनाय जाखादों।